
Radviliškio rajono savivaldybės tarybos
2024 m. gruodžio 19 d.
sprendimo Nr. T- 
priedas             



2024 m. ___________________d. Nr. _____
Radviliškis

Vadovaudamiesi Radviliškio rajono savivaldybės tarybos 2024 m. _______d. sprendimu Nr. T-______ , mes, Radviliškio rajono savivaldybė, kodas111101539, buveinės adresas – Radviliškis, Aušros a. 10, atstovaujama Radviliškio rajono savivaldybės mero Kazimiero Račkauskio, veikiančio pagal Lietuvos Respublikos žemės įstatymo 8 straipsnio 3 dalies 1 punktą, toliau vadinamas panaudos davėju, ir viešoji įstaiga Šiaulių regiono atliekų tvarkymo centras, kodas 145787276, buveinės adresas – Šiaulių r. sav., Šiaulių sen., Jurgeliškių k. 9, toliau vadinama panaudos gavėju, atstovaujamas direktoriaus Žilvino Šilgalio, veikiančio pagal įstaigos nuostatus, sudarėme šią sutartį:
. Panaudos davėjas perduoda neatlygintinai naudotis, o panaudos gavėjas priima 0,3480 ha ploto žemės sklypą, kadastro Nr. 7172/0003:188, unikalus Nr. 4400-6446-8920, esantį Radviliškio r. sav., Šiaulėnuose, Dvaro g. 25B, pagrindinė žemės naudojimo paskirtis – kita, valstybinės žemės sklypo naudojimo būdas – atliekų saugojimo, rūšiavimo ir utilizavimo (sąvartynai) teritorijos.
. Perduodamas žemės sklypas reikalingas VšĮ Šiaulių regiono atliekų tvarkymo centrui – didelių gabaritų atliekų surinkimui ir rūšiavimui. 
. Žemės sklypas perduodamas neatlygintinai naudotis 15 (penkiolikai) metų, skaičiuojant nuo šios sutarties sudarymo dienos, bet ne ilgesniam laikotarpiui, nei reikia valstybės ar savivaldybės funkcijoms atlikti. 
.  Perduodamame neatlygintinai naudotis žemės sklype esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos, taip pat pastatų ir (ar) įrenginių naudojimo sąlygos pasibaigus žemės sklypo panaudos terminui – perduotame neatlygintinai naudotis žemės sklype galima statyti tai pačiai veiklai vykdyti reikalingus naujus statinius ar įrenginius ir (ar) rekonstruoti esamus statinius ar įrenginius, jeigu tokia statyba ir (ar) rekonstravimas galimi pagal galiojančius teritorijų planavimo dokumentų sprendinius ir atitinka šioje sutartyje įrašytą žemės sklypo pagrindinę žemės naudojimo paskirtį ir naudojimo būdą.
. Disponavimo iš žemės sklypo gautomis pajamomis ir jame išauginta produkcija sąlygos – Lietuvos Respublikos įstatymų ir kitų teisės aktų nustatyta tvarka.
. Žemės naudojimo apribojimai, servitutai – žemės sklypui taikomos specialiosios žemės naudojimo sąlygos, nurodytos Nekilnojamojo turto registro duomenų bazės išrašo skiltyse „Žymos“, „Duomenys apie įregistruotas teritorijas, kuriose taikomos specialiosios žemės naudojimo sąlygos“; apie servitutus duomenų nėra.
. Trečiųjų asmenų teisės į perduodamą neatlygintinai naudotis žemės sklypą – Lietuvos Respublikos įstatymų nustatyta tvarka.
. Žemės sklypo vertė – 1870 Eur (vienas tūkstantis aštuoni šimtai septyniasdešimt eurų).
. Kiti su neatlygintinai perduodamo žemės sklypo naudojimu ir grąžinimu, pasibaigus panaudos sutarčiai, susiję panaudos davėjo ir panaudos gavėjo įsipareigojimai: Lietuvos Respublikos įstatymų nustatyta tvarka.
. Panaudos gavėjo išlaidų žemės ūkio paskirties žemei pagerinti atlyginimas: nėra.  
. Panaudos davėjui priklausantys melioracijos įrenginiai, keliai, tiltai, kiti inžineriniai įrenginiai remontuojami Lietuvos Respublikos įstatymų nustatyta tvarka.
. Šalys įsipareigoja laikytis žemės sklypui pagal Lietuvos Respublikos specialiųjų žemės naudojimo sąlygų įstatymą nustatytų specialiųjų žemės naudojimo sąlygų, kurios įregistruotos Nekilnojamojo turto registre.   
. Šalys už žemės panaudos sutarties pažeidimus atsako Lietuvos Respublikos civilinio kodekso nustatyta tvarka.
. Sutartis panaudos davėjo reikalavimu nutraukiama prieš terminą, jeigu panaudos gavėjas naudojasi žemės sklypu ne pagal sutartyje nurodytas sąlygas, perduoda žemės sklypą naudotis trečiajam asmeniui, nebeatlieka funkcijų, kurioms buvo perduotas neatlygintinai naudotis valstybinės žemės sklypas, jeigu pagal parengtą naują arba pakeistą ir nustatyta tvarka patvirtintą teritorijų planavimo dokumentą ar žemės valdos projektą šis žemės sklypas paimamas visuomenės poreikiams, taip pat jeigu parduodami valstybei ar savivaldybei nuosavybės teise priklausantys statiniai pagal disponavimą valstybės ir savivaldybės turtu reglamentuojančius teisės aktus, jeigu panaudos gavėjas savo lėšomis per 3 mėnesius nuo sutarties sudarymo dienos neįregistravo sutarties Nekilnojamojo turto registre arba panaudos davėjo reikalavimu nepašalino sutarties sąlygų pažeidimo. Sutartis gali būti nutraukiama ir kitais Lietuvos Respublikos civilinio kodekso, kitų Lietuvos Respublikos įstatymų nustatytais atvejais. 
. Panaudos gavėjas turi teisę nutraukti panaudos sutartį, apie tai įspėjęs kitą šalį ne vėliau kaip prieš vieną mėnesį.
. Sutarties pakeitimai ir papildymai galioja, jeigu jie sudaryti raštu ir nustatytąja tvarka pasirašyti abiejų šalių.
. Prie šios sutarties pridedamas perduodamo neatlygintinai naudotis žemės sklypo planas M 1: 500, kaip neatskiriama sudedamoji šios sutarties dalis.
. Panaudos sutartį panaudos gavėjas savo lėšomis per 3 mėnesius nuo sutarties sudarymo dienos įregistruoja Nekilnojamojo turto registre. 
. Ginčai dėl šios sutarties sprendžiami Lietuvos Respublikos įstatymų nustatyta tvarka.
. Ši sutartis įsigalioja nuo jos pasirašymo momento.
. Sutartis sudaryta trimis egzemplioriais, kurių vienas paliekamas panaudos davėjui, kiti du perduodami panaudos gavėjui. Kai sutartis sudaroma elektroniniu būdu, šalių atstovai sutartį pasirašo kvalifikuotais elektroniniais parašais. Pasirašomas 1 (vienas) sutarties egzempliorius, juo šalys pasidalina elektroninėmis priemonėmis.


Panaudos davėjas				        Kazimieras Račkauskis

A. V. 


Panaudos gavėjas				                    Žilvinas Šilgalis

A. V. 



